
YB Datuk Seri,

Cadangan Peningkatan Sistem BERNAMA .com dan Aplikasi Pintar  Secara Runding Terus


Dengan segala hormatnya kami merujuk kepada perkara di atas. 
[bookmark: _GoBack]
Untuk makluman YB Datuk Seri, kami, SALIHIN GST Services Sdn. Bhd. (SALIHIN) adalah sebuah firma perunding perniagaan dan teknologi maklumat (IT) milik penuh Bumiputera dan berstatus MSC yang berpangkalan di Plaza Sentral, Kuala Lumpur. Kami mempunyai pengalaman lebih 15 tahun di dalam sektor pekhidmatan professional iaitu pengauditan, perakaunan, percukaian dan perundingan korporat yang mempunyai rangkaian pelanggan dari pelbagai industri di dalam dan luar negara. Firma kami juga merupakan pengeluar perisian intergrasi perakaunan, GST, zakat dan Waqaf “SALIHIN PREMIER SOLUTIONS” (SPS) yang telah mendapat kelulusan daripada Jabatan Kastam Diraja Malaysia (JKDM) sebagai perisian patuh GST. Perisian integrasi bersama pengiraan Zakat serta Waqaf masa nyata ini merupakan perisian yang pertama seumpamanya di dunia dan dibangunkan sepenuhnya oleh akauntan-akauntan pakar Bumiputera dengan kerjasama pengaturcara IT dari firma kami sendiri. Ianya amat sesuai digunakan oleh usahawan kecil dan sederhana (SME) bagi memenuhi keperluan era pelaksanaan GST di samping memenuhi tanggungjawab patuh Shariah bagi perniagaan milik Muslim.


2.	Untuk makluman YB Datuk Seri, tujuan utama surat kami ini adalah untuk meemohon sokongan daripada YB Datuk Seri agar Projek Peningkatan Sistem Bernama.com dan Aplikasi Pintar dapat dilaksanakan secara runding terus kepada firma kami. 

3.	SALIHIN mempunyai pasukan pengurusan teknologi maklumat yang mencukupi dengan kekuatan tenaga kerja seramai 20 orang pengaturcara (programmer) di bahagian teknologi maklumat sahaja dan seramai 150 orang untuk keseluruhan firma. 

Pihak kami amat berbesar hati sekiranya diberi peluang melaksanakan projek ini. Dilampirkan bersama-sama surat ini, profail korporat lengkap firma SALIHIN dan dokumen-dokumen sokongan untuk rujukan dan penelitian YB Datuk Seri. 

Sokongan dan persetujuan dari YB Datuk Seri amatlah kami hargai dan didahului dengan jutaan terima kasih.

Sekian, wassalam.

Yang Benar,


Salihin Bin Abang
Pengarah Urusan 

